Trailer The Irishman Himpunkan Para Legenda
Netflix telah melancarkan trailer penuh filem terbaru berjudul The Irishman arahan Martin Scorsese. Anda boleh saksikan trailer tersebut dipemain video dibawah. The Irishman dibintangi Robert De Niro yang memainkan peranan sebagai Frank Sheeran, seorang ketua kesatuan buruh dan pembunuh upahan untuk keluarga jenayah Bufalino. Turut membintangi filem ini adalah Al Pacino sebagai Jimmy Hoffa, Joe Pesci, Harvey Keitel, Anna Paquin, Bobby Cannavale, dan Ray Romano Diadaptasikan dari buku I Heard You Paint Houses karya Charles Brandt, ia mengisahkan tentang perjalanan hidup Frank Sheeran, seorang veteran Perang Dunia Kedua dan pembunuhan upahan. Sebagai seorang yang sudah tua, dia mendedahkan kejadian yang berlaku semasa kariernya sebagai pembunuh upahan, terutamanya peranannya dalam dalam kes kehilangan ketua kesatuan pekerja, Jimmy Hoffa dan penglibatannya dengan keluarga jenayah Bufalino. The Irishman akan mula ditayangkan dilaman penstriman video Netflix pada 27 November ini.